ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(1) ข้อมูลทางการเงินโดยสรุป

งบการเงินรวม ณ วันที่ 31 ธันวาคม 2558

+---------------------------+-------+----------+----------+----------+
|                           |       | 2558     | 2557     | 2556     |
|                           |       |          |          |          |
|                           |       |          | (ปร      |          |
|                           |       |          | ับปรุงใหม่) |          |
+---------------------------+-------+----------+----------+----------+
| รายได้รวม                  | (ล้า   | 6,228.3  | 9,359.9  | 8,689.6  |
|                           | นบาท) |          |          |          |
| รายได้จากการขายและบริการ    |       | 6,033.7  | 8,991.8  | 8,512.4  |
|                           | (ล้า   |          |          |          |
|                           | นบาท) |          |          |          |
+---------------------------+-------+----------+----------+----------+
| กำไรขั้นต้น (ขาดทุน)          | (ล้า   | (        | 448.7    | 442.5    |
|                           | นบาท) | 1,248.9) |          |          |
+---------------------------+-------+----------+----------+----------+
| กำไรสุทธิ (ขาดทุน)           | (ล้า   | (        | 16.4     | 7.9      |
|                           | นบาท) | 1,904.8) |          |          |
+---------------------------+-------+----------+----------+----------+
| สินทรัพย์รวม                 | (ล้า   | 8,543.9  | 9,673.8  | 10,544.4 |
|                           | นบาท) |          |          |          |
+---------------------------+-------+----------+----------+----------+
| หนี้สินรวม                   | (ล้า   | 8,306.5  | 7,470.4  | 8,281.9  |
|                           | นบาท) |          |          |          |
+---------------------------+-------+----------+----------+----------+
| ส่วนของผู้ถือหุ้น               | (ล้า   | 237.4    | 2,203.4  | 2,262.4  |
|                           | นบาท) |          |          |          |
+---------------------------+-------+----------+----------+----------+
| ทุนจดทะเบียนชำระแล้ว         | (ล้า   | 1,089.1  | 1,084.6  | 1,072.6  |
|                           | นบาท) |          |          |          |
+---------------------------+-------+----------+----------+----------+
| มูลค่าที่ตราไว้ต่อหุ้น*           | (บาท) | 1        | 1        | 1        |
+---------------------------+-------+----------+----------+----------+
| กำไรสุทธิต่อหุ้น(ขาดทุน)        | (บาท) | (1.72)   | 0.04     | 0.02     |
+---------------------------+-------+----------+----------+----------+
| มูลค่าตามบัญชีต่อหุ้น            | (บาท) | 0.22     | 2.04     | 2.36     |
+---------------------------+-------+----------+----------+----------+
| อัตรากำไรขั้นต้น (ขาดทุน)      | (%)   | (20.7)   | 5.0      | 5.2      |
+---------------------------+-------+----------+----------+----------+
| อัตรากำไรสุทธิต่อรายได้รวม     | (%)   | (31.6)   | 0.2      | 0.1      |
| (ขาดทุน)                   |       |          |          |          |
+---------------------------+-------+----------+----------+----------+
| อัตราผลตอบแทนจากสินทรัพย์รวม  | (%)   | (22.3)   | 0.4      | 0.2      |
+---------------------------+-------+----------+----------+----------+
| อัตราผลตอบแทนต่อส่วนของผู้ถือหุ้น | (%)   | (806.1)  | 1.9      | 1.1      |
+---------------------------+-------+----------+----------+----------+

หมายเหตุ : * มูลค่าหุ้นที่ตราไว้เปลี่ยนแปลงจาก 5 บาทต่อหุ้น เป็น 1 บาทต่อหุ้นเมื่อวันที่ 26
มีนาคม 2546

(2) งบการเงิน/งบการเงินรวม

-   สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำงวดปีบัญชีสิ้นสุดวันที่ 31 ธันวาคม 2558 ได้แก่

นายเชิดสกุล อ้นมงคล ผู้สอบบัญชีรับอนุญาตเลขที่ 7195 แห่งบริษัท เอส.เค. แอคเคาน์แตนท์
เซอร์วิสเซส จำกัด ซึ่งได้แสดงความเห็นในงบการเงินรวมของบริษัท
“อย่างมีเงื่อนไขและมีข้อสังเกต” เนื่องจากไม่ได้รวมงบการเงินของบริษัทย่อย ราย บจ.
เทคเนอร์ ส่วนงบเฉพาะบริษัท แสดงความเห็น “อย่างไม่มีเงื่อนไข”
โดยสามารถสรุปรายงานการตรวจสอบของผู้สอบบัญชีได้ดังนี้

สำหรับงบการเงินปีบัญชีสิ้นสุดวันที่ 31 ธันวาคม 2558

เสนอต่อผู้ถือหุ้นและคณะกรรมการของบริษัท เพาเวอร์ไลน์ เอ็นจิเนียริ่ง จำกัด (มหาชน)

ข้าพเจ้าได้ตรวจสอบงบการเงินรวมและงบการเงินเฉพาะของกิจการของบริษัท เพาเวอร์ไลน์
เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์ เอ็นจิเนียริ่ง
จำกัด (มหาชน) ซึ่งประกอบด้วย
งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2558
และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและ
งบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสด เฉพาะกิจการ
สำหรับปีสิ้นสุดวันเดียวกันรวมถึงหมายเหตุสรุปนโยบายการบัญชีที่สำคัญ และหมายเหตุเรื่องอื่น ๆ

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี ซึ่งกำหนดให้ข้าพเจ้าปฏิบัติตามข้อกำหนด
ด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี ซึ่งรวมถึง
การประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจาก
การทุจริตหรือข้อผิดพลาดในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นอย่างมีเงื่อนไขของข้าพเจ้า

เกณฑ์ในการแสดงความเห็นอย่างมีเงื่อนไข

ข้าพเจ้าไม่สามารถตรวจสอบให้ได้หลักฐานที่เหมาะสมอย่างเพียงพอเกี่ยวกับการจัดทำงบการเงินรวมสำหรับปีสิ้นสุดวันที่
31 ธันวาคม 2558 ซึ่งรวมถึงตัวเลขเปรียบเทียบ สำหรับปีสิ้นสุดวันที่ 31 ธันวาคม 2557
เนื่องจากบริษัทฯ ได้จัดทำงบการเงินรวม สำหรับปีสิ้นสุดวันที่ 31 ธันวาคม 2558
โดยไม่ได้รวมงบการเงินของบริษัท เทคเนอร์ จำกัด ซึ่งเป็นบริษัทย่อย
จากการที่กรรมการของบริษัทย่อยไม่ส่งมอบงบการเงินของบริษัทย่อยให้กับบริษัทฯ
และไม่อนุญาตให้บริษัทฯ ส่งเจ้าหน้าที่ของบริษัทฯ เข้าไปรวบรวมข้อมูลทางบัญชีและการเงิน
จากสมุดบัญชี บัญชีทำการเอกสารประกอบรายการบัญชี
รวมถึงเอกสารอื่นใดที่เกี่ยวข้องเพื่อจัดทำงบการเงินของบริษัทย่อยดังกล่าว
งบการเงินรวมจึงไม่เป็นไปตามมาตรฐานการรายงานทางการเงิน
อย่างไรก็ตามงบการเงินรวมได้รวมสินทรัพย์ และหนี้สินของบริษัท เทคเนอร์ จำกัด ณ วันที่ 30
กันยายน 2551 โดยมีสินทรัพย์รวม จำนวนเงิน 85.95 ล้านบาท และหนี้สินรวม จำนวนเงิน
300.40 ล้านบาท ปัจจุบันสินทรัพย์รวมอาจมีมูลค่าลดลงและหนี้สินรวมอาจมีมูลค่าสูงขึ้น
ดังนั้นข้าพเจ้าจึงไม่สามารถระบุได้ว่าจำเป็นต้องปรับปรุงงบการเงินรวมและตัวเลขเปรียบเทียบหรือไม่เพียงใด

ความเห็นอย่างมีเงื่อนไข

ข้าพเจ้าเห็นว่า ยกเว้นผลกระทบต่องบการเงินรวมซึ่งอาจจะเกิดขึ้นจากเรื่องที่กล่าวในวรรคเกณฑ์
ในการแสดงความเห็นอย่างมีเงื่อนไข
งบการเงินรวมและงบการเงินเฉพาะกิจการข้างต้นนี้แสดงฐานะทางการเงินรวมและฐานะการเงินเฉพาะกิจการของบริษัท
เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และ เฉพาะของบริษัท เพาเวอร์ไลน์
เอ็นจิเนียริ่ง จำกัด (มหาชน) ณ วันที่ 31 ธันวาคม 2558
และผลการดำเนินงานรวมและผลการดำเนินงานเฉพาะกิจการและกระแสเงินสดรวมและกระแสเงินสดเฉพาะกิจการ
สำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 47 กลุ่มบริษัทฯ
ได้ใช้มาตรฐานการรายงานทางการเงินที่ออกและปรับปรุงใหม่
ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
2558 เป็นต้นไป โดยมีผลให้กลุ่มบริษัทฯ ต้องปรับย้อนหลังงบการเงินรวม สำหรับปีสิ้นสุดวันที่ 31
ธันวาคม 2557 ของบริษัท เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย
ข้าพเจ้าได้ตรวจสอบรายการปรับปรุงที่ใช้ในการปรับปรุงงบการเงินรวม สำหรับปีสิ้นสุดวันที่ 31
ธันวาคม 2557 ของบริษัท เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย
ข้าพเจ้าเห็นว่ารายการปรับปรุงดังกล่าวเหมาะสมและได้นำไปปรับปรุงงบการเงินตามควรแล้ว ทั้งนี้
ข้าพเจ้ามิได้แสดงความเห็นอย่างมีเงื่อนไขสำหรับเรื่องดังกล่าว

[]

(นายเชิดสกุล อ้นมงคล)

ผู้สอบบัญชีรับอนุญาต เลขทะเบียน 7195

บริษัท ซี ดับเบิ้ลยู ดับเบิ้ลยู พี จำกัด

กรุงเทพมหานคร

วันที่ 29 กุมภาพันธ์ 2559

-   ตารางสรุปงบการเงิน/งบการเงินรวม

  []

[]

[]

[]

[]

[]

[]

-   แนวทางแก้ไข กรณีผู้สอบบัญชี แสดงความเห็น “อย่างมีเงื่อนไขและมีข้อสังเกต”
    สำหรับงบการเงินรวมของบริษัท

เนื่องจากบริษัทไม่สามารถนำงบการเงินของบริษัทย่อย ราย บจ. เทคเนอร์
มาจัดทำงบการเงินรวมของบริษัทได้ ทำให้ผู้สอบบัญชีแสดงความเห็น
“อย่างมีเงื่อนไขและมีข้อสังเกต”
ในส่วนนี้บริษัทได้ดำเนินการฟ้องร้องบริษัทดังกล่าวรวมถึงกรรมการผู้จัดการ และผู้บริหารของ บจ.
เทคเนอร์ ทั้งคดีแพ่ง และคดีอาญาหลายดคี ซึ่งปัจจุบันคดีอยู่ในการพิจารณาของศาลชั้นต้น,
ศาลอุทธรณ์ และศาลฎีกา และมีคำพิพากษาให้บริษัทเป็นผู้ชนะคดี
และเมื่อคดีดังกล่าวถึงที่สุดบริษัทจะเร่งดำเนินการจัดทำบัญชี และงบการเงินของ บจ. เทคเนอร์
เพื่อนำมาจัดทำงบการเงินรวมของบริษัทโดยเร็ว
นอกจากนั้นในระยะที่ผ่านมาบริษัทได้มีการตั้งสำรองความเสียหายที่อาจจะเกิดขึ้นจาก บจ.เทคเนอร์
จำนวนรวม 283 ล้านบาท ไว้เรียบร้อยแล้ว

14. การวิเคราะห์และคำอธิบายของฝ่ายจัดการ (MD&A) สำหรับปี 2558

14.1 ภาพรวม

14.1.1 ภาพรวมการดำเนินงาน และปัจจัยที่ทำให้มีการเปลี่ยนแปลงสำคัญ

บริษัท เพาเวอร์ไลน์ เอ็นจิเนียริ่ง จำกัด (มหาชน) ดำเนินธุรกิจหลัก 2 ประเภท ได้แก่
ธุรกิจรับเหมาก่อสร้าง และลงทุนในธุรกิจอื่น ๆ เช่น พัฒนาอสังหาริมทรัพย์ ศูนย์การค้า
และโรงไฟฟ้าชีวมวล โดยในปี 2558 ผลการดำเนินการของบริษัทไม่เป็นไปตามเป้าหมายทั้งรายได้
และผลกำไร ซึ่งพอสรุปได้ ดังนี้

-   ธุรกิจรับเหมาก่อสร้าง ซึ่งเป็นธุรกิจหลักของบริษัท มีรายได้คิดเป็น 90.35%
    ของรายได้ทั้งหมดในปี 2558 ซึ่งลดลงจากปี 2557 20.4% จาก 7.9 พันล้านบาท ในปี
    2557 เป็น 6.3 พันล้านบาท ในปี 2558
    ซึ่งต่ำกว่าเป้าหมายที่บริษัทกำหนดไว้ในเบื้องต้นในระดับเดียวกับปี 2557
    และเป็นผลมาจากในปี 2557 จนถึงกลางปี 2558
    อุตสาหกรรมก่อสร้างมีการชะลอตัวลงจากภาคเอกชนที่มีการชะลอการลงทุนโครงการใหม่ ๆ
    ประกอบกับโครงการก่อสร้างขนาดใหญ่ของภาครัฐยังไม่เป็นรูปธรรม
    ทำให้การประมูลรับงานก่อสร้างทั้งโครงการของเอกชน และภาครัฐมีการแข่งขันกันสูงมาก
    และทำให้บริษัทพลาดงานโครงการใหญ่ ๆ หลายโครงการ ทำให้งานในมือ (Backlog)
    ที่จะรับรู้รายได้ในปี 2558 ลดลงไม่ได้ตามเป้าหมาย โดย ณ วันที่ 31 ธันวาคม 2558
    บริษัทยังมีงานในมือที่จะสามารถรับรู้รายได้ในช่วงปี 2559 และปี 2560 จำนวนรวม 12.5
    พันล้านบาท ซึ่งหากสภาวะเศรษฐกิจของประเทศยังคงชะลอตัวอยู่
    ภาคเอกชนยังชะลอการลงทุน
    และงานโครงการก่อสร้างสาธารณูปโภคขนาดใหญ่ของภาครัฐยังไม่เกิดขึ้นโดยเร็ว
    อาจมีผลทำให้รายได้ของบริษัทในปีต่อไปอยู่ในระดับเดียวกับปี 2558
    ในส่วนของกำไรมีกำไรขั้นต้นลดลงจาก 4.6% ในปี 2557 เป็น 2.8% ในปี 2558
    ซึ่งต่ำกว่าเป้าหมาย เนื่องจากต้นทุนของโครงการรถไฟฟ้าสายสีม่วงสูงกว่ารายได้ที่รับรู้
    และส่งผลให้บริษัทรับรู้ผลขาดทุนเบ็ดเสร็จ จำนวน 1.93 พันล้านบาท ในขณะที่ปี 2557
    มีผลกำไรเบ็ดเสร็จ 100.1 ล้านบาท เป็นผลจากการตั้งด้อยค่าเงินลงทุนใน BMP และ PPC
    จำนวนรวม 561.1 ล้านบาท ซึ่งทั้ง 2 บริษัทมีผลขาดทุนสะสมต่อเนื่องในระยะหลายปีที่ผ่านมา
    และการตั้งสำรองหนี้สูญสำหรับ JV PAR (รถไฟฟ้าสายสีม่วง)
    ซึ่งมีผลขาดทุนจากการดำเนินโครงการ จำนวนสูงถึง 1.12 พันล้านบาท
    ซึ่งได้ส่งงานครบถ้วนแล้ว แต่รอเรียกเก็บเงินค่างานตามสัญญา และค่างาน Claim
    เพิ่มเติมจึงมีความจำเป็นต้องตั้งสำรองเพิ่มเติมจากผลของการขาดทุนในโครงการดังกล่าว

-   ธุรกิจอื่น ๆ ของบริษัท บริษัทมีรายได้รวมจากธุรกิจอื่น ๆ ของบริษัท จำนวน 600.9 ล้านบาท
    คิดเป็น 9.65% ของรายได้ทั้งหมดในปี 2558 โดยสรุปได้ ดังนี้

(1) บริษัท พีแอลอี อินเตอร์เนชั่นแนล จำกัด (PLEI) เดิมชื่อ บริษัท ยูนิมา เอ็นจิเนียริ่ง จำกัด
    ทำธุรกิจรับเหมาก่อสร้างโดย PLE ถือหุ้น 99.9% มีรายได้รวม 78.0 ล้านบาท
    ซึ่งได้มาจากการเก็บหนี้จากลูกหนี้ค่าก่อสร้างที่ติดค้างมานาน
    โดยดำเนินการฟ้องร้องต่อศาลแพ่งให้ลูกหนี้ชำระหนี้ PLEI มีผลกำไรสุทธิประจำงวด 57.1
    ล้านบาท เพิ่มขึ้นเมื่อเปรียบเทียบกับปี 2557 จำนวน 1.4 ล้านบาท บริษัทมีแผนการที่จะให้
    PLEI เป็นบริษัทที่ใช้ในการร่วมลงทุนกับผู้ลงทุนต่างประเทศ เพื่อเข้าประมูลงานภาครัฐ

(2) บริษัท เพาเวอร์พรอสแพค จำกัด (PPC) ทำธุรกิจโรงไฟฟ้าชีวมวล 9.9 MW. บริษัทถือหุ้นใน
    PPC จำนวน 57.9% ใช้เงินลงทุนจำนวน 185.3 ล้านบาท PPC มีรายได้ในปี 2558 เพียง
    9.3 ล้านบาท ลดลงจากปี 2557 ซึ่งมีรายได้รวม 72 ล้านบาท
    เนื่องจากต้องหยุดการผลิตเกือบทั้งปี เนื่องจาก ต้นทุนวัตถุดิบแกลบ
    ซึ่งเป็นเชื้อเพลิงมีราคาสูงมาก ไม่คุ้มกับการผลิต จึงทำให้ในปี 2558 PPC มีผลขาดทุน
    จำนวน 86.2
    ล้านบาทโดยในระยะหลายปีที่ผ่านมามีผลขาดทุนสะสมมาโดยตลอดจนทำให้ส่วนทุนมีผลติดลบ
    จำนวน 46.8 ล้านบาท ประกอบกับ PLE ต้องให้การสนับสนุนด้านการเงินมาโดยตลอด
    ดังนั้นคณะกรรมการบริษัท จึงได้ตัดสินใจที่จะขายหุ้นของ PPC ให้กับบริษัท เอ็ม พี เอ็นเนอร์ยี
    จำกัด ซึ่งเป็นบริษัทในกลุ่มโรงงานน้ำตาลมิตรผล โดยได้ทำสัญญาซื้อขายหุ้น PPC
    และได้โอนหุ้น PPC ทั้งหมดเรียบร้อยแล้ว เมื่อวันที่ 4 กุมภาพันธ์ 2559

(3) บริษัท บำรุงเมืองพลาซ่า จำกัด (BMP) ทำธุรกิจศูนย์การค้าปลีกส่ง PLE ถือหุ้น 99.9%
    มีรายได้ในปี 2558 จากค่าเช่า และค่าบริการต่าง ๆ รวม 87.9 ล้านบาท
    อยู่ในระดับเดียวกับปี 2557 เนื่องจากจำนวนผู้เช่ายังอยู่ในระดับเดิมไม่เพิ่มขึ้น
    มีผลขาดทุนสุทธิ จำนวน 231.1 ล้านบาท ซึ่งเป็นผลจากต้นทุนค่าใช้จ่ายในการขาย จำนวน
    143 ล้านบาท ต้นทุนทางการเงิน 59.2 ล้านบาท และสิทธิการเช่าตัดจ่าย จำนวน 61.5
    ล้านบาท BMP มีผลการดำเนินงานขาดทุนมาโดยตลอดในหลายปีที่ผ่านมา
    เนื่องจากยังไม่สามารถหารายได้จากผู้เช่าได้ตามเป้าหมาย มีผู้เช่าอยู่เพียง 25-30%
    ของพื้นที่ขายทั้งหมด จึงทำให้ BMP มีผลขาดทุนสะสมในปี 2558 สูงถึง 1.14 พันล้านบาท
    และมีส่วนทุนติดลบที่ 519.6 ล้านบาท PLE ได้ทำการแปลงหนี้ค่าก่อสร้าง และเงินกู้ที่ให้ BMP
    กู้ เป็นทุนเพิ่มเติมอีกจำนวน 1.33 พันล้านบาท รวมกับทุนเดิมที่ชำระแล้ว
    เป็นทุนที่ชำระแล้วทั้งสิ้น 1.96 พันล้านบาท และทำให้ส่วนทุน ณ วันที่ 31 ธันวาคม 2558
    เป็นบวกที่ 574.4 ล้านบาท ในขณะที่มีขาดทุนสะสมเพิ่มขึ้น จำนวน 1.38 พันล้านบาท
    เปรียบเทียบกับปี 2557 ที่ 1.14 พันล้านบาทจากผลการดำเนินการของ BMP
    ที่มีผลขาดทุนสะสมต่อเนื่องมาโดยตลอด PLE ได้กำหนดแนวทางที่จะแก้ไขปัญหานี้
    โดยการขายกิจการของ BMP ให้กับนักลงทุนรายใหม่ และ/หรือ
    การให้นักลงทุนรายใหม่เช่าพื้นที่ทั้งหมดในระยะยาว หรือระยะเวลาตามสัญญาเช่าที่ที่ BMP
    ยังเหลืออยู่กับสภากาชาดไทย ประมาณ 21 ปี ให้สำเร็จลุล่วงในปี 2559 เพื่อลดภาระของ
    PLE ในการสนับสนุนด้านการเงินต่อ BMP และทำให้ PLE
    ได้รับกระแสเงินสดกลับคืนมาจากการลงทุนใน BMP

(4) บริษัท สิทธารมย์ ดีเวลลอปเมนท์ จำกัด (STR) ทำธุรกิจบ้านจัดสรรที่จังหวัดอุดรธานี PLE
    ถือหุ้น 99.9% ผ่าน บริษัท เอส เอ พี เอส 2007 โฮลดิ้ง จำกัด ซึ่ง PLE ถือหุ้น 99.9%
    เช่นเดียวกันในปี 2558 STR มีรายได้เพียง 40.3 ล้านบาท ลดลง 74% จากปี 2557
    จำนวน 155.88 ล้านบาท เป็นช่วงของการดำเนินโครงการ Phase 2 มูลค่าโครงการ 181
    ล้านบาท ซึ่งจะสามารถรับรู้รายได้ในช่วงปี 2559 ประกอบกับธุรกิจพัฒนาอสังหาริมทรัพย์
    ในจังหวัดอุดรธานี ในปี 2558
    มีการแข่งขันสูงมากในขณะที่ความต้องการของผู้บริโภคชะลอตัวสูง
    จึงทำให้รายได้ลดลงดังกล่าว อย่างไรก็ตาม STR ยังมีกำไรสุทธิที่ 2.7ล้านบาท ลดลง 88.4
    % เมื่อเทียบกับปี 2557 จำนวน 23.3 ล้านบาท ในช่วงเดือนธันวาคม 2558 PLE
    ได้รับการติดต่อจาก บริษัท อาดามัส อินคอร์ปอร์เรชั่น จำกัด (มหาชน) (ADAM)
    ขอเสนอซื้อหุ้น STR จาก PLE โดยเสนอราคาในเบื้องต้นอยู่ในเกณฑ์ค่อนข้างดี
    ทางคณะกรรมการบริษัทจะได้นำเสนอที่ประชุมผู้ถือหุ้นเพื่อพิจารณาในระยะต่อไป
    โดยคาดว่ารายการดังกล่าวจะเกิดขึ้นในช่วงไตรมาสที่ 2 หรือ 3 ของปี 2559
    หลังจากราคาและเงื่อนไขเป็นที่ยอมรับของทั้ง 2 ฝ่าย และผู้ถือหุ้นของทั้ง 2
    ฝ่ายอนุมัติให้เข้าทำรายการได้

(5) บริษัท เอส เอ พี เอส 2007 โฮลดิ้ง จำกัด (SAPS) เป็นบริษัทโฮลดิ้งที่ PLE
    ใช้สำหรับการลงทุนในธุรกิจอื่น ๆ นอกจากธุรกิจหลัก โดย PLE ถือหุ้น 99.9% SAPS
    ใช้เงินลงทุนทั้งหมดลงใน STR โดยมีรายได้หลักจากเงินปันผลของ STR โดยในปี 2558
    มีรายได้รวม 3.6 ล้านบาท มีกำไรสุทธิ 0.1 ล้านบาท

(6) กิจการร่วมค้า PAR
    เป็นธุรกิจรับเหมาก่อสร้างงานโครงการก่อสร้างอาคารซ่อมบำรุงและอาคารจอดรถของรถไฟฟ้าสายสีม่วง
    สัญญา 3 มูลค่างานรวม 5,025 ล้านบาท โดย PLE มีสัดส่วนในการลงทุนมากกว่าร้อยละ
    90ในปลายปี 2558 PAR มีรายได้ในปี 2558 จำนวน 381.8 ล้านบาท
    ในขณะที่รับรู้ต้นทุนค่าก่อสร้างสูงถึง 1.5 พันล้านบาท เนื่องจากรายได้อีกบางส่วนที่ทาง PAR
    คาดว่าจะได้รับในส่วนของงานตามสัญญายังไม่เข้ามาในปี 2558
    ในขณะที่รายได้จากงานเพิ่มที่คาดว่าจะ Claim ได้ยังไม่ได้รับการพิจารณาจาก รฟม.
    ซึ่งในส่วนนี้มีผลกระทบให้ PAR ต้องขาดทุนสุทธิประจำงวดสูงถึง 1.12 พันล้านบาท
    และมีผลกระทบต่อ PLE ในการตั้งสำรองหนี้ค่าก่อสร้างที่ PAR
    ติดค้างอยู่ซี่งมีโอกาสค่อนข้างสูงที่ PAR ไม่สามารถชำระหนี้ค่าก่อสร้างคืนให้กับ PLE ได้
    จึงทำให้ PLE ต้องตั้งสำรองหนี้และส่งผลให้ขาดทุนเบ็ดเสร็จจำนวนที่สูงมาก จำนวน 1.92
    พันล้านบาทในงบการเงินเฉพาะกิจการ และ1.87 พันล้านบาทในงบการเงินรวม

จากผลของการขาดทุนจำนวนที่สูงดังกล่าวมีผลกระทบทำให้บริษัทมีผลขาดทุนสะสม ณ วันที่ 31
ธันวาคม 2558 จำนวน 1.71 พันล้านบาท ในงบการเงินเฉพาะกิจการ และจำนวน 2.89
พันล้านบาทในงบการเงินรวม และส่งผลให้ส่วนทุนลดลงจาก 3.44 พันล้านบาทในปี 2557 เป็น
จำนวน 1.48 พันล้านบาท ในปี 2558และ จำนวน 2.22 พันล้านบาท เป็น จำนวน 287.7
ล้านบาทตามลำดับ
การลดลงของส่วนของผู้ถือหุ้นจำนวนมากดังกล่าวถือเป็นสาระสำคัญที่บริษัทต้องเร่งแก้ไขปัญหาดังกล่าว
โดยบริษัทมีแผนการที่จะปรับฐานทุนของบริษัทให้อยู่ในเกณฑ์ที่เพียงพอ
และอยู่ในเกณฑ์ที่เป็นที่ยอมรับของสถาบันการเงินที่ให้การสนับสนุนรวมถึงนักลงทุนทั่วไป
และผู้ถือหุ้นของบริษัทโดยการปรับฐานทุนดังกล่าวอยู่ระหว่างการพิจารณาในหลายรูปแบบ เช่น
เพิ่มทุนในลักษณะ Private Placement ให้กับ Strategic Partner
หรือเพิ่มในลักษณะหุ้นกู้แปลงสภาพ หรือ Right Offering ให้กับผู้ถือหุ้นเดิม และคาดว่าในปี
2559 จะได้นำเสนอให้ที่ประชุมผู้ถือหุ้นพิจารณาต่อไป

14.1.2 ภาวะเศรษฐกิจและอุตสาหกรรมที่มีผลต่อการดำเนินงาน

ผลกระทบจากสภาวะทางการเมืองในประเทศประกอบกับสถานะการของเศรษฐกิจโลกนับจากปี
2556 เป็นต้นมาจนถึงปลายปี 2558 การลงทุนในภาคเอกชนลดลงอย่างมาก
ทำให้ธุรกิจก่อสร้างเกิดการแข่งขันอย่างสูง
การเข้ารับงานก่อสร้างในภาคเอกชนมีความเสี่ยงสูงมากขึ้นโดยเฉพาะในส่วนของการทำกำไรและการเรียกเก็บเงินจากเจ้าของโครงการ
เหตุผลดังกล่าวบริษัทจึงได้ตั้งเป้าหมายในการรับงานภาคราชการเพิ่มขึ้น ซึ่งเห็นได้จากในปี 2558
ได้รับงานก่อสร้างภาครัฐสูงถึง 76.91% หรือ 6.16 พันล้านบาทในขณะที่รับงานภาคเอกชนเพียง
23.09% หรือ 1.85 พันล้านบาท โดยบริษัทได้ตั้งเป้าหมายในปี 2559 และปี 2560
ในการรับงานภาครัฐเพิ่มขึ้นซึ่งสอดคล้องกับการกระตุ้นเศรษฐกิจของรัฐบาลผ่านการลงทุนในโครงการก่อสร้างโครงสร้างพื้นฐานขนาดใหญ่
ทั้งรถไฟรางคู่ รถไฟฟ้า ถนน ท่าเรือ ตลอดจนอาคารสถานที่ราชการต่าง ๆ
ในช่วงระยะเวลาดังกล่าว

ส่วนการก่อสร้างของภาคเอกชน บริษัทยังคงเน้นลูกค้าในกลุ่มที่ทำธุรกิจกับบริษัทมาอย่างยาวนาน
เช่น กลุ่มเซ็นทรัล กลุ่มเทสโก้โลตัส กลุ่มโนเบิล กลุ่มปริญสิริ
รวมถึงบริษัทข้ามชาติที่เข้ามาลงทุนในประเทศไทยที่ให้ราคาและเงื่อนไขต่าง ๆ
ที่อยู่ในเกณฑ์ที่บริษัทรับได้

14.1.3 รายการที่ไม่ได้เกิดขึ้นเป็นประจำที่มีผลกระทบต่อผลการดำเนินงานในปี 2558

บริษัทตั้งสำรองหนี้สูญ จำนวน 1.18 พันล้านบาทสูงขึ้น 2,270% เปรียบเทียบกับการตั้งสำรองในปี
2557 จำนวน 49.6 ล้านบาท
เนื่องจากคาดว่าจะไม่สามารถเรียกเก็บเงินค่าก่อสร้างในส่วนของงานเพิ่มโครงการรถไฟฟ้าสายสีม่วงสัญญา
3 ที่ทาง JV PAR ได้ Claim กับทาง รฟม.เพิ่มเติมในขณะที่บริษัทต้องรับรู้ต้นทุนไปแล้ว
ขณะเดียวกันเงินลงทุนที่บริษัทลงทุนไปในบริษัทย่อย 2 บริษัทที่กล่าวถึงข้างต้น คือ BMP และ PPC
ซึ่งประสบภาวะขาดทุนมาโดยตลอดทำให้บริษัทต้องตั้งสำรองการด้อยค่าเงินลงทุนรวม 561 ล้านบาท
จึงทำให้ผลการดำเนินงานประสบการขาดทุนจำนวนที่สูงมาก

14.2 ผลการดำเนินงาน และความสามารถในการทำกำไร

[]ผลการดำเนินงานการวิเคราะห์ผลการดำเนินงาน ประจำปี 2558 สิ้นสุดวันที่ 31 ธันวาคม
2558

  -----------------------------------------------------------------------

  -----------------------------------------------------------------------

[]

[]

รายได้

กลุ่มบริษัทมีรายได้รวมลดลง 33.5% จาก 9.36 พันล้านบาท ในปี 2557 ลดลงเป็น 6.23
พันล้านบาท ในปี 2558
ซึ่งเป็นผลมาจากการรับรู้รายได้จากธุรกิจรับเหมาก่อสร้างลดลงเป็นผลกระทบจากงานใหม่
(Backlog ใหม่) ที่คาดว่าจะเข้ามาในปลายปี 2557 และในช่วง 6 เดือนแรกของปี 2558
ไม่เป็นไปตามเป้าหมายที่ได้วางแผนไว้ ประกอบกับได้ส่งมอบงานโครงการรถไฟฟ้าสายสีม่วง
(PAR) ไปเรียบร้อยแล้ว
ทำให้การรับรู้รายได้ในส่วนนี้น้อยลงในขณะที่งบการเงินเฉพาะบริษัทมีรายได้ จำนวน 6.29
พันล้านบาท เมื่อเปรียบเทียบกับปี 2557 จำนวน 7.91 พันล้านบาท ลดลง 20.44%
ซึ่งเป็นผลจากการรับรู้รายได้ของงานก่อสร้างโครงการต่าง ๆ ยังต่ำกว่าเป้าหมายที่วางไว้

ต้นทุนในการให้บริการ

กลุ่มบริษัท มีอัตราส่วนต้นทุนในการรับเหมาก่อสร้างสูงขึ้นสำหรับงวดปี 2558 ในอัตราที่ 121.46%
ซึ่งเป็นอัตราที่เพิ่มขึ้นเมื่อเปรียบเทียบกับงวดเดียวกันปี 2557 ที่ 96.04%
ซึ่งทำให้เกิดผลขาดทุนขั้นต้น 21.46% เปรียบเทียบกับกำไรขั้นต้นที่ 3.96% ในปี 2557
เป็นผลมาจากการรับรู้ต้นทุนของโครงการรถไฟฟ้าสายสีม่วง (PAR)
ที่เพิ่มขึ้นในขณะที่รายได้ที่คาดว่าจะเรียกเก็บได้เพิ่มเติมจากงานเพิ่มรวมถึงค่า K
ไม่สามารถเก็บได้ตามเป้าหมาย ทำให้โครงการ PAR รับรู้ขาดทุนในงวดปี จำนวน 1,119
ล้านบาท งบการเงินเฉพาะบริษัทมีต้นทุนในการรับเหมาก่อสร้างเพิ่มขึ้นจากปี 2557 อัตรา 95.44%
เพิ่มขึ้นเป็น 97.22% ในปี 2558 และมีกำไรขั้นต้น 2.78% เมื่อเปรียบเทียบกับปี 2557
ซึ่งมีกำไรขั้นต้นอัตรา 4.56% ซึ่งกำไรดังกล่าวไม่เป็นไปตามเป้าหมายเป็นผลจากราคาวัสดุก่อสร้าง
ค่าแรงและ Overheads ที่สูงขึ้นแม้ว่าจะมีการปรับปรุงการควบคุมต้นทุนที่ดีขึ้น

ค่าใช้จ่ายในการบริหาร

กลุ่มบริษัทมีค่าใช้จ่ายในการขายและบริการในระดับเดียวกับ ปี 2557 แต่มีต้นทุนการเงินที่เพิ่มสูงขึ้น
ในขณะที่งบการเงินเฉพาะบริษัท มีการตั้งค่าหนี้สงสัยจะสูญเพิ่มขึ้น จำนวน 1,175.86 ล้านบาท
โดยเฉพาะในส่วนของโครงการรถไฟฟ้าสายสีม่วง
และขาดทุนจากการตั้งด้อยค่าเงินลงทุนในบริษัทย่อย บริษัท บำรุงเมืองพลาซ่า จำกัด และบริษัท
เพาเวอร์พรอสเพค จำกัด จำนวน 561.18 ล้านบาท

กำไรก่อนภาษี

กลุ่มบริษัทมีขาดทุนก่อนภาษี จำนวน 1.9 พันล้านบาท เปรียบเทียบกับปี 2557 ที่มีกำไร จำนวน
41.08 ล้านบาท ส่วนธุรกิจรับเหมาก่อสร้างขาดทุนก่อนภาษี จำนวน 1.9 พันล้านบาท เช่นเดียวกัน
ในขณะที่ในปี 2557 มีกำไรก่อนภาษี จำนวน 115.7 ล้านบาท
สาเหตุหลักมาจากการตั้งสำรองการขาดทุนของโครงการรถไฟฟ้าสายสีม่วง (PAR)
และการด้อยค่าของเงินลงทุนในบริษัทย่อย 2 บริษัท คือ บริษัท บำรุงเมืองพลาซ่า จำกัด (BMP)
และ บริษัท เพาเวอร์พรอสเพค จำกัด (PPC)

กำไร (ขาดทุน) เบ็ดเสร็จรวมสำหรับงวด

กลุ่มบริษัทมีขาดทุนเบ็ดเสร็จ รวม 1.93 พันล้านบาท เมื่อเปรียบเทียบกับกำไร 16.47 ล้านบาท
ในปี 2557 ในขณะที่งบการเงินเฉพาะบริษัท ธุรกิจรับเหมาก่อสร้างขาดทุนเบ็ดเสร็จ 1.93
พันล้านบาท เช่นกันในขณะที่มีกำไร จำนวน 100.09 ล้านบาท ในปี 2557
สาเหตุหลักมาจากการตั้งสำรองการขาดทุนของโครงการรถไฟฟ้าสายสีม่วง
และการตั้งด้อยค่าการลงทุนในบริษัทย่อยข้างต้น

14.3 ความสามารถในการบริหารทรัพย์สิน

มูลค่าสินทรัพย์ของบริษัท บริษัทย่อย
ที่แสดงในงบการเงินรวมของบริษัทได้แสดงมูลค่าที่ใกล้เคียงกับมูลค่ายุติธรรม เนื่องจากบริษัท
และบริษัทย่อยได้จัดให้มีการประเมินมูลค่าของสินทรัพย์ต่าง ๆ
และกรณีที่คาดว่ามูลค่าของสินทรัพย์ใดจะด้อยค่าลง บริษัท บริษัทย่อย
จะทำการตั้งสำรองเพื่อให้มูลค่าของสินทรัพย์ตามงบการเงินไม่แตกต่างจากมูลค่ายุติธรรม
สำหรับลูกหนี้การค้า
บริษัทได้กำหนดนโยบายการตั้งสำรองค่าเผื่อหนี้สงสัยจะสูญอย่างชัดเจนใกล้เคียงกับมูลค่ายุติธรรม

14.3.1 ลูกหนี้การค้าและลูกหนี้อื่น

บริษัทมีลูกหนี้การค้าบุคคลภายนอก ณ วันที่ 31 ธันวาคม 2558 จำนวน 1.21 พันล้านบาท เพิ่มขึ้น
67.2% เปรียบเทียบกับ ปี 2557 จำนวน 723.5 ล้านบาท มีสาเหตุมาจากการวาง Invoice
เรียกเก็บเงินล่วงหน้าจากการไฟฟ้านครหลวงสำหรับงานก่อสร้างโครงการอาคารสำนักงานการไฟฟ้านครหลวง
คลองเตย จำนวน 459.5 ล้านบาท ในช่วงปลายเดือนธันวาคม 2558
และทางการไฟฟ้านครหลวงได้จ่ายเงินในช่วงต้นเดือนมกราคม 2559 ลูกหนี้การค้า 83.6%
เป็นลูกหนี้ที่ยังไม่ถึงกำหนดชำระ และ 14.02% เป็นลูกหนี้ค้างเกิน 12 เดือน จำนวน 198.5
ล้านบาท ซึ่งได้ดำเนินการฟ้องร้อง และอยู่ในระหว่างการพิจารณาของศาล
โดยบริษัทได้ดำเนินการตั้งสำรองเผื่อหนี้สูญไว้อย่างเพียงพอแล้ว
โดยมีรายละเอียดแสดงอยู่ในหมายเหตุประกอบงบการเงิน ข้อ 9 ของรายงานผู้สอบบัญชี ณ วันที่
31 ธันวาคม 2558 ส่วนลูกหนี้การค้ากิจการที่เกี่ยวข้องกันมีจำนวนลดลง 14.3% จาก 1.52
พันล้านบาท ในปี 2557 เป็น 1.3 พันล้านบาท ในปี 2558
ซึ่งส่วนใหญ่เป็นหนี้ค่าก่อสร้างโครงการรถไฟฟ้าสายสีม่วงที่ JV PAR ติดค้าง
และเนื่องจากมีการติดค้างนาน และโอกาสที่ทาง JV PAR จะได้รับค่าก่อสร้างเพิ่มเติมจากทาง
รฟม. มีความเป็นไปได้น้อย บริษัทจำเป็นที่จะต้องตั้งสำรองหนี้สูญในส่วนนี้เพิ่มเติมอีก 1.1
พันล้านบาท ทำให้ลูกหนี้การค้ากิจการที่เกี่ยวข้องกันสุทธิ ลดลงจาก 1.45 พันล้านบาท เหลือ
219.2 ล้านบาท รายละเอียดหมายเหตุประกอบงบการเงิน ข้อ 10
สำหรับธุรกิจก่อสร้างระยะเวลาเรียกเก็บลูกหนี้ดีขึ้น จาก 109 วัน เป็น 95 วัน
และระยะเวลาในการเรียกเก็บในภาพรวมทั้งบริษัทสูงขึ้นจาก 40 วัน เป็น 58 วัน
ซึ่งยังอยู่ในเกณฑ์ที่เหมาะสมสำหรับธุรกิจรับเหมาก่อสร้าง

14.3.2 สินค้าคงเหลืองานระหว่างก่อสร้าง และมูลค่างานที่เสร็จแต่ยังไม่เรียกเก็บ

ณ วันที่ 31 ธันวาคม 2558 งานระหว่างก่อสร้างลดลง 82% จากปี 2557 จำนวน 1.41
พันล้านบาท เป็น 251.6 ล้านบาท ในปี 2558
เป็นผลจากการรับรู้ต้นทุนจากการรับเหมาก่อสร้างที่เพิ่มขึ้นโดยเฉพาะในส่วนของโครงการรถไฟฟ้าสายสีม่วง
JV PAR ที่ได้ส่งมอบงานทั้งหมดให้ทาง รฟม. เรียบร้อยแล้ว
โดยการรับรู้ต้นทุนดังกล่าวทำให้ผลรวมต้นทุนจากการรับเหมาก่อสร้างที่รับรู้แล้วสูงขึ้นจากปี 2557
จำนวน 43.43 พันล้านบาท เป็น 47.76 พันล้านบาท เพิ่มขึ้นประมาณ 10%
สำหรับมูลค่างานที่เสร็จแต่ยังไม่เรียกเก็บลดลงจาก 2.15 พันล้านบาท ในปี 2557 เป็น 1.88
พันล้านบาท ลดลง 12.5% เป็นผลจากการเก็บค่างวดงานและค่า K ของ JV PAR
ได้ในช่วงปลายปี ส่วนสินค้าคงเหลือธุรกิจหลักรับเหมาก่อสร้าง
บริษัทกำหนดให้การบริหารโครงการก่อสร้างต่าง ๆ ไม่มีสินค้าคงเหลือ โดยบริษัทจะสั่งจอง
และสั่งซื้อสินค้าให้สอดคล้องกับความต้องการที่จะใช้ในแต่ละโครงการเพื่อให้ตรงตามความต้องการของลูกค้า
และมีปริมาณที่เพียงพอจะใช้ในแต่ละโครงการก่อสร้างเท่านั้น ดังนั้น สินค้าคงเหลือใน Stock
จึงมีจำนวนและมูลค่าน้อยมาก ส่วนสินค้าคงเหลือ 2.06
ล้านบาทในงบการเงินรวมเป็นส่วนของบ้านสร้างเสร็จรอการขายของบริษัทย่อย STR

14.3.3 เงินลงทุน

บริษัทมีเงินลงทุนในบริษัทย่อยเพิ่มขึ้น 82% จาก 931 ล้านบาท ในปี 2557 เป็น 1.69
พันล้านบาทในปี 2558 (รายละเอียดแสดงในหมายเหตุประกอบงบการเงิน ข้อ 17)
ซึ่งเป็นผลมาจากการลงทุนเพิ่มเติมใน บริษัท บำรุงเมืองพลาซ่า จำกัด (BMP)
โครงการศูนย์การค้า SOHO โดยลงทุนเพิ่มเติม จำนวน 1,326 พันล้านบาท
ซึ่งเป็นการแปลงหนี้ค่าก่อสร้างและเงินกู้และดอกเบี้ยที่ BMP ติดค้างบริษัทในระยะหลายปีที่ผ่านมา
โดยสาเหตุหลักที่บริษัทต้องแปลงหนี้เป็นทุน เนื่องจาก BMP มีผลประกอบการขาดทุนสะสมสูงถึง1.14
พันล้านบาท ณ วันที่ 31 ธันวาคม 2557 และมีส่วนของผู้ถือหุ้นติดลบสูงถึง 519.6 ล้านบาท
ซึ่งทำให้ BMP เกิดปัญหาในการดำเนินธุรกิจ ดังนั้น บริษัทซึ่งเป็นผู้ถือหุ้น 99.9% ใน BMP
จึงได้แปลงหนี้จำนวนดังกล่าวเป็นทุน เมื่อวันที่ 26 มิถุนายน 2558 และทำให้ส่วนของผู้ถือหุ้น BMP
เป็นบวก จำนวน 574.4 ล้านบาท ซึ่งการดำเนินการดังกล่าวนี้จะทำให้ BMP
สามารถดำเนินธุรกิจต่อไปได้ และสอดคล้องกับแผนการแก้ไขปัญหา BMP
ของบริษัทที่วางแผนจะขายกิจการ BMP ให้กับ นักลงทุนรายใหม่
หรือให้นักลงทุนรายใหม่เช่าพื้นที่โครงการ SOHO ทั้งหมดในระยะยาว
โดยบริษัทคาดว่าจะดำเนินการให้แล้วเสร็จในปี 2559 สำหรับเงินลงทุนชั่วคราวที่เพิ่มขึ้น 64% จาก
187.3 ล้านบาท ในปี 2557 เป็น 307.6 ล้านบาท ในปี 2558 โดยจำนวน 213.9 ล้านบาท
เป็นการลงทุนเพิ่มขึ้นในหน่วยลงทุนในกองทุนเปิดไทยพาณิชย์ที่ให้ผลตอบแทนดีกว่าเงินฝากประจำที่ฝากไว้กับธนาคาร
ในขณะที่มีสภาพคล่องและผลตอบแทนที่ดีกว่า และมีระดับความเสี่ยงที่ต่ำ
และบริษัทสามารถนำไปใช้เป็นหลักประกันสำหรับวงเงินสินเชื่อหมุนเวียนได้
ซึ่งเป็นประโยชน์ต่อบริษัท

14.3.4 สินทรัพย์อื่นและสาเหตุการเปลี่ยนแปลง

1.) สิทธิการเช่าที่ดินและอาคารบนสิทธิการเช่า ลดลง 4.9% จากปี 2557 จำนวน 1.253
พันล้านบาท เป็น 1.192 พันล้านบาท ในปี 2558
ลดลงเนื่องจากการเพิ่มขึ้นของค่าตัดจ่ายสะสมตามอายุสัญญาเช่าที่บริษัทย่อย BMP โครงการ SOHO
ได้ลงทุนและเช่าพื้นที่สภากาชาดไทย ในส่วนของบริษัทได้จำหน่ายสิทธิการเช่าพื้นที่โครงการ SOHO
ซื้อคืนมาจากผู้เช่าเดิม และขายคืนให้กับ BMP ในปี 2558 จึงทำให้รายการดังกล่าวลดลงจาก
182.6 ล้านบาท ในปี 2557 เป็นศูนย์ในปี 2558

2.) อสังหาริมทรัพย์เพื่อการลงทุน ลดลง 2.5% จากปี 2557 จำนวน 114.8 ล้านบาท เป็น
111.9 ล้านบาท ในปี 2558
ซึ่งเป็นส่วนของที่ดินเปล่าที่บริษัทซื้อมาเพื่อดำเนินโครงการบ้านเอื้ออาทรที่รัฐบาลได้ยกเลิกไปแล้ว
และอาคารชุด Condominium ที่ได้มาจากลูกหนี้ค่าก่อสร้าง นำมาตีโอนเพื่อชำระหนี้
ปัจจุบันบริษัทได้นำไปใช้เป็นหลักประกันวงเงินสินเชื่อจากสถาบันการเงิน

3.) ที่ดินรอการพัฒนา ลดลง 43.2% จาก 34.9 ล้านบาท ในปี 2557 เป็น 19.8 ล้านบาท ในปี
2558 ซึ่งเป็นส่วนของบริษัทย่อย STR ซึ่งได้จำหน่ายบ้านพร้อมที่ดินให้กับลูกค้า ในปี 2558

14.4 สภาพคล่องและความเพียงพอของเงินทุน

14.4.1 แหล่งที่มาและใช้ไปของเงินทุน ความเหมาะสมของโครงสร้างเงินทุน

บริษัทมีเงินสดสุทธิได้มาจากกิจกรรมดำเนินงานเพิ่มขึ้นจาก 54.5 ล้านบาท ในปี 2557 เป็น
149.3 ล้านบาท ในปี 2558 เพิ่มขึ้น 173.9%
แม้ว่าจะมีการขาดทุนจากการดำเนินงานก่อนการเปลี่ยนแปลงในสินทรัพย์ และหนี้สินดำเนินงานสูงถึง
1.48 พันล้านบาท อย่างไรก็ตาม เงินสดสุทธิใช้ไปในกิจกรรมลงทุนมีตัวเลขติดลบ 2.8 ล้านบาท
ในงบการเงินรวม และลบ 329.3 ล้านบาทในงบการเงินเฉพาะกิจการ
ซึ่งเป็นผลจากการเพิ่มการลงทุนของบริษัทในบริษัทย่อย BMP จำนวน 1.33 พันล้านบาท
ด้วยการเปลี่ยนแปลงหนี้ที่ BMP ติดค้างบริษัทเป็นทุนตามที่ได้ชี้แจงไว้แล้วข้างต้น
บริษัทยังมีเงินสดและรายการเทียบเท่าเงินสดปลายงวด เพิ่มขึ้น 55.9 % จาก 243.3 ล้านบาท
ในปี 2557 เป็น 379.2 ล้านบาท ในปี 2558 ในปี 2558 บริษัทได้ออกหุ้นกู้ 2 ชุด ๆ ละ 500
ล้านบาท รวม 1,000 ล้านบาท ครบกำหนดวันที่ 6 ธันวาคม 2559 และวันที่ 19 พฤษภาคม 2560
เพื่อนำมาใช้หมุนเวียนในกิจการ และ refinance เงินกู้ยืมระยะสั้น ระยะเวลากู้ 30 – 90 วัน
เพื่อให้เหมาะสมกับการดำเนินธุรกิจของบริษัทและสามารถบริหารจัดการกระแสดงินสดได้อย่างมีประสิทธิภาพเพิ่มขึ้น

การขาดทุนในปี 2558 สูงถึง 1.92 พันล้านบาท
ซึ่งเป็นผลมาจากการตั้งสำรองหนี้สูญของค่าก่อสร้างที่ควรจะได้รับจากโครงการรถไฟฟ้าสายสีม่วง
JV PAR และการตั้งด้อยค่าของเงินทุนใน PPC และ BMP ส่งผลให้บริษัทมีขาดทุนสะสมเพิ่มขึ้นจาก
955.9 ล้านบาท ในปี 2557 เป็น 2.89 พันล้านบาทในปี 2558 และทำให้อัตราส่วนหนี้สินต่อทุน
(DE Ratio) ปรับตัวสูงขึ้นอย่างมากจาก 3.39 เท่าในปี 2557 เป็น 35.16 เท่า ในปี 2558
ส่วนธุรกิจรับเหมาก่อสร้าง เพิ่มขึ้นจาก 1.71 เท่าในปี 2557 เป็น 4.55 เท่า ในปี 2558
ในส่วนนี้จะต้องเร่งปรับปรุงแก้ไขให้เกิดผลในปี 2559
โดยจะได้กำหนดกรอบในการดำเนินการในหลายส่วน ทั้งในด้านการเพิ่มทุน ในลักษณะ Private
Placement กับ Strategic Partner และ/หรือ การออก Right Offering
ให้แก่ผู้ถือหุ้นเดิม รวมถึงการแก้ไขปัญหาบริษัทย่อยที่ยังมีปัญหา และส่งผลกระทบในภาพรวม
และการควบคุมปรับปรุงธุรกิจรับเหมาก่อสร้าง ให้มีกำไรทุกโครงการ
และสามารถเรียกเก็บหนี้ได้อย่างครบถ้วน

การที่ DE Ratio สูงขึ้นดังกล่าวมีผลต่อข้อกำหนดในการออกหุ้นกู้ทั้ง 2
ชุดดังกล่าวข้างต้นที่กำหนดไว้ว่า บริษัทต้องคงค่า DE Ratio ในระดับไม่เกิน 4 : 1
ซึ่งบริษัทจำเป็นต้องจัดประชุมผู้ถือหุ้นกู้เพื่อขอ Consent (เมื่อวันที่ 24 พฤษภาคม 2559
ผู้ถือหุ้นกู้ได้อนุมัติให้ยกเลิกข้อกำหนด DE Ratio) สำหรับสถาบันการเงินที่ได้มีการกำหนด DE
Ratio สำหรับการให้วงเงินสินเชื่อ บริษัทเข้าเจรจาและขอผ่อนปรนเงื่อนไขแล้ว
โดยบริษัทได้แจ้งแนวทางการแก้ไขปัญหาของบริษัทซึ่งมีทั้งส่วนของการเพิ่มทุนที่กล่าวข้างต้น
รวมถึงการจำหน่ายสินทรัพย์ที่เป็นภาระของบริษัทในส่วนของบริษัทย่อย PPC และ BMP
ซึ่งจะดำเนินการในปี 2559 ซึ่งจะทำให้บริษัทมีส่วนของทุนและกระแสเงินสดที่ดีขึ้น
ในขณะที่ส่วนของหนี้สินและเงินกู้ระยะยาวลดลง (การขายหุ้นของ PPC ให้กับกลุ่มโรงน้ำตาลมิตรผล
เมื่อนวันที่ 4 กุมภาพันธ์ 2559 ทำให้เงินกู้ระยะยาวจากสถาบันการเงิน จำนวน 219 ล้านบาท ณ
วันที่ 31 ธันวาคม 2559 ลดลงเหลือศูนย์บาทในไตรมาสที่ 1 ณ วันที่ 31 มีนาคม 2559)

14.4.2 รายจ่ายลงทุน และแหล่งเงินทุน ความเพียงพอของสภาพคล่อง
ความสามารถในการชำระหนี้

บริษัทมีรายการเงินสดจ่ายซื้อเงินลงทุนในบริษัทย่อย จำนวน 1.33 พันล้านบาท ในปี 2558
เป็นรายการที่เกิดจากการแปลงหนี้ของบริษัทย่อย BMP ที่ติดค้างบริษัททั้งจำนวนเป็นทุน
ซึ่งในส่วนนี้ไม่มีผลกระทบต่อกระแสเงินสดของบริษัท ด้วยเหตุผลที่ได้ชี้แจงไว้ข้างต้นแล้ว
ในส่วนของสภาพคล่องการขาดทุนในปี 2558 เป็นจำนวนที่สูงเกิดจากการตั้งสำรองหนี้ในจำนวนที่สูง
ซึ่งไม่ได้กระทบตัวกระแสเงินสดในปัจจุบัน นอกจากนั้น
ธุรกิจของบริษัทใช้เงินทุนหมุนเวียนเป็นส่วนใหญ่ ซึ่งที่มาของเงินทุนมาจากการดำเนินธุรกิจ
และสินเชื่อหมุนเวียนจากสถาบันการเงินในลักษณะ Project Financing
ซึ่งสถาบันการเงินยังคงให้การสนับสนุนอย่างต่อเนื่อง นอกจากนั้น
แผนการจำหน่ายสินทรัพย์ในส่วนที่เป็นภาระด้านการเงินของบริษัท คือ PPC และ BMP
จะทำให้บริษัทมีกระแสเงินสดเพิ่มเติมในปี 2559 ส่วนความสามารถในการชำระหนี้ แม้ว่า
Interest Coverage Ratio ณ วันที่ 31 ธันวาคม 2558 จะติดลบที่ -7.49%
ซึ่งเป็นผลจากการขาดทุนจำนวนมาก
ซึ่งเกิดจากการตั้งสำรองหนี้สงสัยจะสูญมิได้กระทบต่อกระแสเงินสดในปัจจุบันมากนัก
อย่างไรก็ตามบริษัทมีแผนการแก้ไขปัญหาตามที่ได้กล่าวถึงข้างต้นไว้แล้ว

14.5 ภาระผูกพันด้านหนี้สินและการบริหารจัดการภาระนอกงบดุล

นอกจากหนี้สินตามที่ปรากฎในงบการเงินรวมและงบการเงินเฉพาะกิจการ ณ วันที่ 31 ธันวาคม
2558 รายละเอียดตามหมายเหตุประกอบงบการเงิน ข้อ 45
กลุ่มบริษัทยังมีภาระผูกพันและหนี้สินที่อาจเกิดขึ้น ดังนี้

1.) ภาระผูกพันจากการขอให้ธนาคารออกหนังสือค้ำประกันในงบการเงินรวม จำนวน 5,849.18
ล้านบาท ซึ่งเป็นของบริษัท จำนวน 5,094.27 ล้านบาท ใช้ในการทำธุรกิจรับเหมาก่อสร้างปกติ

2.)
หนี้สินที่อาจเกิดขึ้นจากการเป็นผู้ค้ำประกันโครงการเงินเงินกู้ยืมจากสถาบันการเงินในประเทศของบริษัทย่อย
วงเงินรวมทั้งสิ้น 1,124.86 ล้านบาท วงเงินใช้ไป จำนวน 1,114.73 ล้านบาท
วงเงินคงเหลือจากตั๋วสัญญาใช้เงิน จำนวน 10.13 ล้านบาท

3.) ตั๋วอาวัลที่จ่ายให้กับเจ้าหนี้การค้าซึ่งค้ำประกันโดยสถาบันการเงินแห่งหนึ่ง ในงบการเงินรวม
จำนวน 255.47 ล้านบาท ซึ่งเป็นของบริษัท

4.) ภาระผูกพัน

- กลุ่มบริษัทฯ มีภาระผูกพันเกี่ยวเนื่องกับการจ้างผู้รับเหมาช่วงรายใหญ่ จำนวนเงิน 974.44
ล้านบาท

- กลุ่มบริษัทฯ ได้เข้าทำสัญญาให้บริการกับลูกค้าซึ่งยังไม่ได้ส่งมอบหรือยังไม่ได้ปฏิบัติงาน
ในงบการเงินรวม จำนวน 10,710.54 ล้านบาท ซึ่งเป็นของบริษัท จำนวน 9,018.39 ล้าบาท

-
บริษัทย่อยได้เข้าทำสัญญาเช่าและลงทุนพัฒนาที่ดินกับสภากาชาดไทยโดยมีค่าตอบแทนที่ต้องชำระทุกปี
เริ่มชำระงวดแรกในปี 2550 และชำระงวดสุดท้ายในปี 2580 โดยจ่ายค่าเช่าเป็นรายปี
(ชำระภายในวันที่ 31 มีนาคมของทุกปี) จำนวนรวม 55.50 ล้านบาท

- บริษัทย่อยมีภาระผูกพันการจ่ายค่าตอบแทนการเช่ากับสภากาชาดไทย จำนวน 91.80 ล้านบาท

- บริษัทย่อยมีภาระผูกพันการจ่ายค่าตอบแทนการเช่าอาคารกับสภากาชาดไทย จำนวน 22.43
ล้านบาท

5.) คดีความฟ้องร้อง

- ณ วันที่ 31 ธันวาคม 2558 และ 2557 บริษัท บำรุงเมืองพลาซ่า จำกัด ซึ่งเป็นบริษัทย่อย
ถูกฟ้องร้องเรียกค่าเสียหายจากการที่ไม่ปฏิบัติตามสัญญาจองสิทธิการเช่าพื้นที่ตามคดีหมายเลขแดง ที่
3022/2552 จำนวนเงิน 508.81 ล้านบาท โดยศาลชั้นต้นมีคำพิพากษาให้บริษัทย่อยจดสิทธิ
การเช่า และให้โจทก์จ่ายชำระค่าสิทธิการเช่าที่เหลือ จำนวนเงิน 76.50 ล้านบาท ต่อมา ในวันที่
18 ธันวาคม 2555 ศาลอุทธรณ์ได้มีคำพิพากษายืนให้บริษัทย่อยจดสิทธิการเช่า
และให้โจทก์จ่ายชำระ ค่าสิทธิการเช่าที่เหลือ จำนวนเงิน 75.30 ล้านบาท ปัจจุบัน
บริษัทย่อยและโจทก์อยู่ระหว่างการยื่นฎีกา ต่อศาลฎีกา ซึ่งยังไม่อาจทราบข้อยุติของคดี ดังนั้น
บริษัทย่อยจึงยังไม่ได้บันทึกค่าเสียหายที่อาจเกิดขึ้นจากคดีดังกล่าวไว้ในงบการเงิน

- ณ วันที่ 31 ธันวาคม 2558 และ 2557 บริษัทฯ มีคดีถูกฟ้องร้องเรียกค่าเสียหายจากกิจการ
หลายแห่งซึ่งมีทุนทรัพย์ถูกฟ้องร้อง จำนวนเงิน 2.18 ล้านบาท และจำนวนเงิน 94.50 ล้านบาท
ตามลำดับ จากการที่ไม่ปฏิบัติตามสัญญาและเรียกร้องให้บริษัทฯ ชดใช้ค่าเสียหาย
ผลที่สุดของคดีดังกล่าวยังไม่อาจทราบได้ในขณะนี้ ฝ่ายบริหารของบริษัทฯ เชื่อว่าบริษัทฯ มีเหตุผลที่ดี
ที่จะใช้เป็นข้อต่อสู้และผลคดีจะเป็นประโยชน์ต่อบริษัทฯ ดังนั้น บริษัทฯ
จึงยังไม่ได้พิจารณาตั้งสำรองเผื่อผลเสียหายที่อาจเกิดขึ้นจากผลของคดีดังกล่าวไว้ในงบการเงิน

14.6 ปัจจัยที่มีผลกระทบต่อผลการดำเนินงานในอนาคต

14.6.1 ในส่วนของธุรกิจรับเหมาก่อสร้าง ณ วันที่ 31 ธันวาคม 2558 บริษัทยังมีงานในมือ
Backlog จำนวน 12.49 พันล้านบาท โดยในปี 2559
คาดว่าจะสามารถรับรู้รายได้จากงานในมือเดิมประมาณ 45% ส่วนที่เหลือจะรับรู้ในปี 2560
และคาดว่าจะได้รับงานใหม่ประมาณ 5.2 พันล้านบาท (ไม่รวมงานรถไฟฟ้าสายต่าง ๆ
ที่บริษัทมีแผนการที่จะเข้าร่วมประมูล) โดยสามรถรับรู้รายได้ในส่วนของงานใหม่ประมาณ 10-15%
ส่วนที่เหลือจะรับรู้ในปี 2560 ซึ่งจะทำให้รายได้ในปี 2559 ใกล้เคียงกับปี 2558
และประเมินว่าจะมีกำไรขั้นต้นอยู่ในเกณฑ์ที่ปรับดัวดีขึ้นเนื่องจากยังคงดำเนินการควบคุมต้นทุนอย่างต่อเนื่องตามนโยบายของบริษัทที่กำหนดไว้

โครงการก่อสร้างรถไฟฟ้าสายต่าง ๆ
ตามนโยบายของรัฐบาลคาดว่าจะเริ่มเปิดประมูลงานในช่วงกลางปี 2559 เป็นต้นไป
ซึ่งคาดว่าจะมีงานในโครงการต่าง ๆ มูลค่ารวมประมาณ 2 แสนล้านบาทออกมาในช่วงดังกล่าว
ซึ่งบริษัทตั้งเป้าหมายจะร่วมประมูลงานดังกล่าวในส่วนของอาคารซ่อมบำรุงและที่จอดรถเนื่องจากมีประสบการณ์จากการทำงานกับทาง
รฟม. ในโครงการรถไฟฟ้ามาแล้ว อย่างไรก็ตาม คาดว่าจะมีการแข่งขันเพื่อประมูลงานค่อนข้างสูง
ซึ่งอาจทำให้บริษัทไม่ได้งานหรือกำไรที่คาดว่าจะได้รับในส่วนนี้ไม่เป็นไปตามเป้าหมาย
หากบริษัทได้รับงานจะทำให้มีงานในมือ ปี 2560 เพิ่มขึ้นจากที่ประมาณการไว้เดิม

14.6.2 ในส่วนของการลงทุนในบริษัทย่อย บริษัทย่อย PPC และ BMP ทั้ง 2
กิจการมีการขาดทุนสะสมมาอย่างต่อเนื่อง ซึ่งเป็นภาระของบริษัท ดังนั้น
บริษัทมีแผนการที่จะจำหน่ายบริษัทย่อย PPC ให้กับหลุ่มโรงน้ำตาลมิตรผล
ซึ่งในส่วนนี้บริษัทคาดว่าในต้นปี 2559 บริษัทจะมีกระแสเงินสดจากการขาย ประมาณ 160
ล้านบาทในขณะที่สามารถปลดภาระค้ำประกันธนาคารที่ให้เงินกู้กับ PPC ได้
และไม่มีภาระด้านการเงินอีกต่อไป ส่วนการดำเนินการแก้ไข BMP
ซึ่งกิจการมีผลขาดทุนสะสมต่อเนื่อง บริษัทวางแผนจะจำหน่าย BMP โครงการ SOHO
ให้กับนักลงทุนรายใหม่ และ/หรือให้เช่าสัญญาระยะยาว
ในส่วนนี้หากเป็นผลสำเร็จบริษัทจะมีกระแสเงินสดกลับคืนบริษัท
และยุติภาระการสนับสนุนด้านการเงินให้กับ BMP ได้ นอกจากนี้ บริษัทมีแผนการจำหน่ายบริษัทย่อย
STR ให้กับผู้สนใจลงทุนรายใหม่ โดยคาดว่าบริษัทจะสามารถทำกำไรจากการจำหน่ายสินทรัพย์นี้
ประมาณ 170 ล้านบาท ในปี 2559 ทั้งนี้ จะขึ้นอยู่กับราคาและเงื่อนไขการขายรวมถึงการทำ Due
diligence ของผู้สนใจซื้อ

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย งบการเงินดังกล่าว
จัดขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีและดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินของบริษัท

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการที่เป็นอิสระ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่า ระบบการควบคุมภายในของบริษัทโดยรวม
มีความเพียงพอและเหมาะสม
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินรวมของบริษัทและบริษัทย่อย
ณ วันที่ 31 ธันวาคม 2558

(นายเสวก ศรีสุชาต) (นายพิสันต์ จินตนาภักดี)

ประธานกรรมการ กรรมการ

(นายสุธี ตันติวณิชานนท์)

กรรมการ / ประธานเจ้าหน้าที่ฝ่ายบัญชีและการเงิน